Р Е П У Б Л И К А С Р Б И Ј A

НАРОДНА СКУПШТИНА

03 Број 06-2/242-19

2. октобар 2019. године

Б е о г р а д

**З А П И С Н И К**

**ДВАДЕСЕТ ШЕСТЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 2. ОКТОБРА 2019. ГОДИНЕ**

Седница је почела у 11 часова и 10 минута.

Седници је председавала Маја Гојковић, председник Народне скупштине Републике Србије.

Председник је обавестила да је посебну седницу сазвала да би се Народној скупштини обратиo председник Посланичког дома Парламента Чешке Републике, Његова Екселенција господин Радек Вондрачек.

Након што је, у име народних посланика и у своје име, поздравила Његову Екселенцију господина Радека Вондрачека, уважене чланове делегације Посланичког дома Парламента Чешке Републике, чланове Владе Републике Србије, као и представнике дипломатског кора у Републици Србији који присуствују седници, позвала је Његову Екселенцију господина Радека Вондрачека, председника Посланичког дома Парламента Чешке Републике, да се обрати Народној скупштини.

По завршеном обраћању, председник Народне скупштине се захвалила Његовој Екселенцији господину Радеку Вондрачеку, председнику Посланичког дома Парламента Чешке Републике на обраћању Народној скупштини, а затим је закључила Двадесет шесту посебну седницу Народне скупштине Републике Србије у Једанаестом сазиву.

Седница је закључена у 11 часова и 30 минута.

ГЕНЕРАЛНИ СЕКРЕТАР ПРЕДСЕДНИК

Срђан Смиљанић Маја Гојковић